ຜູ້ສັງເກດການກ່າວວ່າ ປະເທດຜະເດັດການ ແນໃສ່ພວກຕຳໜິ ຢູ່ນອກປະເທດ ເພີ້ມຂຶ້ນ
ອົງກາຟຣີດອມຮາວ (Freedom House) ຊຶ່ງເປັນອົງການສະໜັບສະໜຸນປະຊາທິປະໄຕ ກ່າວວ່າ ຈີນ ຣັດເຊຍ  ເທິກີ ແລະອີຣ່ານ ເປັນປະເທດຜະເດັດການ ກົດຂີ່ຮ້າຍແຮງທາງດ້ານການເມືອງ ຢູ່ນອກປະເທດ.
ຈີນ ຣັດເຊຍ ເທິກີ ແລະອີຣ່ານ ຊຶ່ງເປັນສ່ວນນຶ່ງຂອງປະເທດຜະເດັດການ ທີ່ຮ້າຍແຮງ ທີ່ສຸດຂອງໂລກ ທີ່ໄດ້ເພີ້ມກົດກົດຂີ່ ທາງດ້ານການເມືອງ ຢູ່ນອກປະເທດໂດຍບໍ່ໄດ້ຮັບ ຜົນທີ່ຕິດຕາມມາຫຍັງຫຼາຍ ອີງຕາມລາຍງານທີ່ນຳອອກເຜີຍແຜ່ໃນວັນພະຫັດວານນີ້ ອົງກາຟຣີດອມຮາວ (Freedom House) ຊຶ່ງເປັນອົງການສະໜັບສະໜຸນປະຊາທິປະ ໄຕ ທີ່ມີຫ້ອງການຕັ້ງຢູ່ນະຄອນວໍຊິງຕັນ ໄດ້ລະບຸປະເທດຜະເດັດການເຫຼົ່ານີ້ວ່າ ໄດ້ນຳ ໃຊ້ກົນລະຍຸດຫວ່າງບໍ່ເທົ່າໃດປີຜ່ານມານີ້ ເພື່ອຄາດຕະກຳແລະ ຂົ່ມຂູ່ພວກຕຳໜິຕິຕຽນ ທີ່ຢູ່ນອກຊາຍແດນຂອງເຂົາເຈົ້າ ລາຍງານ ທີ່ມີຫົວຂໍ້ວ່າ “ໄກສາຍຕາ ບໍ່ແມ່ນໄປຫາບໍ່ເຖິງ” ເວົ້າວ່າ ຢ່າງໜ້ອຍ ໄດ້ມີການ ປະພຶດ ທີ່ເປັນການຂົ່ມຂູ່ ທາງຮ່າງກາຍ 608 ເທື່ອ ຕໍ່ສ່ວນບຸກຄົນ ນັບແຕ່ປີ 2014 ເປັນ ຕົ້ນມາ ຢູ່ໃນ 79 ປະເທດ ຮວມທັງສະຫະລັດ ປະມານ 3 ລ້ານ 5 ແສນຄົນ ໄດ້ຮັບຜົນ ກະທົບຈາກການໂຈມຕີໂດຍກົງ ຫຼຶການໂຈມຕີທາງອ້ອມ ໃນໄລຍະເວລາດັ່ງກ່າວ ອົງການຟຣີດອມຮາວກ່າວວ່າ ຈີນ ເປັນຜູ້ກະທຳຜິດທີ່ຮ້າຍແຮງສຸດ ໂດຍທໍາການປຸກລະ ດົມ “ໃນການກົດຂີ່ຂ້າມຊາດທີ່ສະຫຼັບຊັບຊ້ອນ ແລະກວ້າງຂວາງທີ່ສຸດ ຢູ່ໃນທົ່ວໂລກ ” ຈີນໄດ້ນຳໃຊ້ກົນລະຍຸດຢ່າງກວ້າງຂວາງຕໍ່ພວກທີ່ບໍ່ເຫັນພ້ອມຢູ່ນອກປະເທດ ຮວມທັງ ຊາວວີເກີ້ (Uighurs) ຊາວຈີນຮັ່ນ (Han) ແລະຊາວທິເບດ ແລະ ພວກຕິດຕາມຟາລຸນກອງ (Falun Gong) ອິງຕາມລາຍງານ ປັກກິ່ງ ຍັງ ໄດ້ລັກພາໂຕ ພວກນັກເຄື່ອນໄຫວ ທີ່ລີ້ໄພຢູ່ຕ່າງປະເທດເຊັ່ນວ່າ ກຸຍມິນຮາຍ (Gui Minhai) ຄົນຂາຍປື້ມທີ່ເປັນສັນຊາດ ສະວີເດັນ ຜູ້ທີ່ໄດ້ຍ້າຍ ກັບຄືນໄປ ຢູ່ປະເທດຈີນ ຈາກປະເທດໄທ ໃນປີ 2015 ເທິກີ ຢູ່ໃກ້ອັນດັບທີສອງ ໃນການນຳໃຊ້ການປາບປາມຂ້າມປະເທດ ໂດຍສະເພາະຫຼັງ ຈາກການພະຍາຍາມເຮັດລັດຖະປະຫານ ໃນເດືອນກໍລະກົດ 2016 ຕໍ່ຕ້ານປະທານາທິ ບໍດີ ຕາຍຢິບ ເອີດວານ (Tayyip Erdogan ) ລາຍງານ ກ່າວວ່າ ເທີກີໄດ້ພົວພັນກັບ ການສັງຫານ ລັກພາໂຕອອກຂ້າມປະເທດ ຂົ່ມຂູ່ ທີ່ຈະທຳຮ້າຍທາງຮ່າງກາຍ ແລະ “ຄວບຄຸມການເຄື່ອນໄຫວໄປມາ” ເຊັ່ນວ່າ ຍົກເລີກໜັງສືເດີນທາງ ແລະປະຕິເສດການ ຊ່ວຍເຫຼືອຈາກກົງສຸນ ລາຍງານກ່າວວ່າ ຣັດເຊຍໄດ້ພົວພັນໃນການກະທຳ “ທີ່ຮ້າຍແຮງລະດັບສູງ” ໃນການ ກົດຂູ່ຢູ່ນອກປະເທດ ໂດຍກາງຕໍ່ “ຢ່າງໜັກ” ໃສ່ການຄາດຕະກຳຜູ້ ຄົນທີ່ເຫັນວ່າເປັນ ຂົ່ມຂູ່ ໂດຍລັດຖະບານຣັດເຊຍ ການປຸກລະດົມໃນປາບປາມຂອງວັງເຄຣມລິນ ໄດ້ພາໃຫ້ມີການຄາດຕະກຳຫຼື ພະຍາ ຍາມລອບສັງຫານ 7 ໃນຈຳນວນທັງໝົດ 26 ຄັ້ງ ທີ່ໄດ້ມີການລະບຸຢູ່ ໃນທົ່ວໂລກໂດຍ ອົງການຟຣີດອມຮາວ ແຕ່ປີ 2014 ຫາ 2020